Peste o sută de oi decedate după atacul unor haite de câini sau șacali, în Arad / Societatea care trebuie să se ocupe de câinii vagabonzi a fost suspendată de DSV Timiș
Semnal de alarmă al autorităților din Giroc după ce peste o sută de oi au fost găsite moarte în urma atacului unor haite de câini fără stăpân, anunță Agenția de presă Rador, care citează Radio Timișoara.
Autoritățile locale din Giroc trag un semnal de alarmă după ce peste 30 de ori și 100 de miei au fost sfâșiați în urma atacului unei haite de câini sălbăticiți.
Incidentul vine la doar o zi după ce alte 40 de ovine au fost găsite moarte în condiții similare, se arată într-un comunicat transmis de primărie.
Autoritățile locale transmit că se confruntă cu o situație dificilă, deoarece societatea care trebuia să se ocupe de câinii vagabonzi, Danyflor, a fost suspendată în februarie de către Direcția Sanitar Veterinară Timiș.
"În ciuda eforturilor repetate din ultimul timp ale administrației locale de a angaja operatori privați de ecarisaj din Timiș, aceste inițiative s-au lovit de refuzuri, amplificând criza justificată a comunității. Această tragedie evidențiază o problemă profundă și prelungită ce necesită o intervenție rapidă și coordonată a tuturor instituțiilor responsabile. De altfel, din nou, azi, ca urmare a ultimilor două incidente, primăria Giroc a informat toate instituțiile cu atribuțiuni pentru a colabora și intervenit de urgență în vederea stopării acestor atacuri", spune primarul comunei Giroc, Dan Vârtosu.
Autoritățile locale fac un apel la calm către cetățeni, sfătuindu-i să se abțină de la orice acțiune extremă împotriva câinilor vagabonzi.
Animalele fără stăpân, posibil exemplare canine sau șacali, ar fi pătruns în interiorul terenului îngrădit și ar fi mușcat mai multe ovine. Celelalte animale s-ar fi speriat și ar fi intrat într-un loc strâmt unde ar fi decedat sufocate, este poziția IPJ Timiș.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank